Salleh Jafaruddin

Dato' Salleh Jafaruddin ialah seorang ahli politik Malaysia dari Sarawak. Beliau pernah menjadi Ahli Parlimen Mukah pada 1978 sebelum meletak jawatan pada 1979. Beliau juga pernah menjadi ahli Dewan Undangan Negeri Sarawak bagi DUN Balingian pada 1974–1977 dan DUN Oya (1980–1986). Ketika menjadi ahli parlimen, beliau pernah dilantik sebagai Timbalan Menteri Pelajaran Malaysia.

Keluarga 
Beliau merupakan dua pupu kepada Yang di-Pertua Negeri Sarawak, Abdul Taib Mahmud dan anak saudara bekas Ketua Menteri Sarawak, Abdul Rahman Ya'kub.

Politik 
Pada 16 April 2011 beliau bertanding sebagai calon Bebas menentang Ketua Menteri Sarawak, Tan Sri Abdul Taib Mahmud di kerusi DUN Balingian pada Pilihan raya DUN Sarawak 2011.

Salleh turut terlibat bersama Abdul Rahman Ya'kub dalam 'Kumpulan Maju' dalam Peristiwa Ming Court Hotel 1987 untuk menjatuhkan Taib.

Pada Jun 2012, beliau mengumumkan penyertaan dalam Parti Islam Se-Malaysia.

Bersara dari politik
Salleh giat melibatkan diri dalam kerja-kerja dakwah secara persendirian di Sarawak dan membuka beberapa sekolah tahfiz. Beliau terlibat dalam aktiviti dakwah untuk menyebarkan syiar Islam secara persendirian di Sarawak sebab kedudukan saya sebagai pembangkang. Beliau mengadakan sekolah tahfiz 19 tahun lalu , mendapatkan guru-guru agama datang dari Indonesia melalui laluan negeri Sabah.

Rujukan

Orang hidup
ADUN Sarawak
Bekas anggota Parti Pesaka Bumiputera Bersatu Sarawak
Ahli Dewan Rakyat, Parlimen Malaysia ke-5
Anggota Parti Islam Se-Malaysia
Orang Melanau
Ahli politik Malaysia berketurunan Melayu